# Κασσίνι-Χόυχενς

| Κασσίνι-Χόυχενς |
| --- |
|  |
| Χαρακτηριστικά αποστολής |
| Πύραυλος φορέας | Titan IV |
| Ημερομηνία εκτόξευσης | 15  Οκτωβρίου 1997 |
| Τόπος εκτόξευσης | Συγκρότημα εκτοξεύσεων 40 |
| Μάζα | 5.712 κιλά |
| δεδομένα () |

Το **Κασσίνι-Χόυχενς** (**Cassini-Huygens**) ήταν μια κοινή αποστολή ρομποτικού διαστημικού οχήματος από τη NASA, την ESA και την ιταλική ASI για την μελέτη του Κρόνου και των φυσικών δορυφόρων του. Το διαστημόπλοιο αποτελούνταν από δύο βασικά στοιχεία: το σχεδιασμένο και κατασκευασμένο από την ΝΑΣΑ *Cassini Orbiter*, που ονομάστηκε έτσι για να τιμηθεί ο Ιταλο-Γαλλικής εθνικότητας αστρονόμος Τζιοβάνι Ντομένικο Κασίνι (Giovanni Domenico Cassini), καθώς και το συνοδευτικό σκάφος που ήταν σχεδιασμένο από την ΕΣΑ με το όνομα *Huygens* που όφειλε το όνομά του στον Ολλανδό αστρονόμο, μαθηματικό και φυσικό Κρίστιαν Χόυχενς (Christiaan Huygens). Το Κασσίνι ήταν το πρώτο διαστημόπλοιο που τέθηκε σε τροχιά γύρω από τον πλανήτη Κρόνο και το τέταρτο που επισκέφθηκε τον Κρόνο.

Το Κασσίνι ξεκίνησε στις 15 Οκτωβρίου 1997 και, μετά από ένα μακρύ διαπλανητικό ταξίδι, τέθηκε σε τροχιά γύρω από τον Κρόνο την 1η Ιουλίου 2004. Στις 25 Δεκεμβρίου 2004, περίπου στις 02:00 UTC, το Χόυχενς αποχωρίστηκε από το κυρίως σώμα του Κασσίνι και στη συνέχεια, έφθασε στο δορυφόρο του Κρόνου, Τιτάνα στις 14 Ιανουαρίου 2005, όπου εισχώρησε στην ατμόσφαιρα του Τιτάνα, και προσεδαφίστηκε στέλνοντας πληροφορίες πίσω στη Γη .

Στις 18 Απριλίου 2008, η ΝΑΣΑ ανακοίνωσε μια διετή παράταση της χρηματοδότησης για τις λειτουργίες της αποστολής αυτής, οπότε και η αποστολή μετονομάσθηκε σε *Cassini Equinox* γιατί θα εξερευνούσε το περιβάλλον του Κρόνου κατά την εαρινή ισημερία του 2009. Η αποστολή παρατάθηκε εκ νέου το Φεβρουάριο του 2010 και ολοκληρώθηκε στις 15 Σεπτεμβρίου 2017.

Την ομάδα που ήταν υπεύθυνη για το σχεδιασμό, την κατασκευή, και τη συλλογή στοιχείων αποτελούσαν 16 ευρωπαϊκές χώρες και οι Ηνωμένες Πολιτείες της Αμερικής.

## Πίνακας ανακαλύψεων

Παρακάτω, ακολουθεί ένας κατάλογος με τα ονόματα και τα βασικότερα στοιχεία των δορυφόρων που είχε ανακαλύψει το Κασσίνι. Οι δορυφόροι του Κρόνου έχουν τοποθετηθεί με βάση την περίοδο περιφοράς. Οι δορυφόροι, των οποίων το όνομα είναι έντονο, έχουν σφαιρικό ή σχεδόν σφαιρικό σχήμα.

| Σειρά | Αριθμός | Όνομα | Εικόνα | Διάμετρος (χλμ) | Μάζα (x 1018 kg) | Ημιάξονας τροχιάς (χλμ) | Περίοδος περιφοράς (ημέρες) | Κλίση (°) | Εκκεντρότητα | Έτος ανακάλυψης | Ανακαλύφθηκε από | Ομάδα |
| --- | --- | --- | --- | --- | --- | --- | --- | --- | --- | --- | --- | --- |
| 1 |  | S/2009 S 1 |  | ≈ 0,3 |  | ≈ 117.000 | ≈ 0,47 |  |  | 2009 | Κασσίνι-Χόυχενς | outer B Ring |
| 3 | XXXV | Δάφνις |  | 6 − 8 | 0,000084 ± 0,000012 | 136.505 | +0,59408 | ≈ 0° | ≈ 0 | 2005 | Κασσίνι-Χόυχενς | Εσωτερικός |
| 9 | LIII | Αιγαίων |  | ≈ 0,5 | ~0,0000001 | 167.500 | +0,80812 | 0,001° | 0,0002 | 2008 | Κασσίνι-Χόυχενς | G-ring moonlet |
| 11 | XXXII | Μεθώνη |  | ≈ 3 | ~0,00002 | 194.440 | +1,00957 | 0,007° | 0,0001 | 2004 | Κασσίνι-Χόυχενς | Ομάδα Αλκυονίδων |
| 12 | XLIX | Ανθή |  | ≈ 2 | ~0,000007 | 197.700 | +1,03650 | 0,1° | 0,001 | 2007 | Κασσίνι-Χόυχενς | Ομάδα Αλκυονίδων |
| 13 | XXXIII | Παλλήνη |  | 4 | ~0,00005 | 212.280 | +1,15375 | 0,181° | 0,0040 | 2004 | Κασσίνι-Χόυχενς | Ομάδα Αλκυονίδων |
| 18b | XXXIV | Πολυδεύκης |  | 3,5 | ~0,00003 | 377.396 | +2,736915 | 0,177° | 0,0192 | 2004 | Κασσίνι-Χόυχενς | Κύρια ομάδα |

**Υποψήφιοι δορυφόροι**

Τα παρακάτω τρία σώματα είναι *δορυφόροι έλικες* του Κρόνου, οι οποίοι όμως δεν έχουν επίσημα θεωρηθεί δορυφόροι του Κρόνου και ούτε έχουν ακόμα επίσημα ονόματα.

| Σειρά | Αριθμός | Προσωρινό Όνομα | Εικόνα | Διάμετρος (χλμ) | Μάζα (x 1018 kg) | Ημιάξονας τροχιάς (χλμ) | Περίοδος περιφοράς (ημέρες) | Κλίση (°) | Εκκεντρότητα | Έτος ανακάλυψης | Ανακαλύφθηκε από | Ομάδα |
| --- | --- | --- | --- | --- | --- | --- | --- | --- | --- | --- | --- | --- |
| 1 |  | Έρχαρτ |  | ≈ 1 |  |  |  |  |  | 2008 | Κασσίνι-Χόυχενς | Εσωτερικό μέρος δακτυλίου A |
| 2 |  | Μπλεριό |  | ≈ 1 |  |  |  |  |  | 2006 | Κασσίνι-Χόυχενς | Εσωτερικό μέρος δακτυλίου A |
| 3 |  | Σάντος-Ντουμόν |  | ≈ 1 |  |  |  |  |  | 2010 | Κασσίνι-Χόυχενς | Εσωτερικό μέρος δακτυλίου A |
| 4 |  | Νέος Έλικας |  | 1,5 | Άγνωστη | ~136.500 | Άγνωστη | 0° (υπολογίζεται) | 0 (υπολογίζεται) | 2010 | Κασσίνι-Χόυχενς | Εξωτερικός δακτύλιος Α |

**Μη επιβεβαιωμένοι δορυφόροι**

Τα παρακάτω αντικείμενα, τα οποία παρατηρήθηκαν από την διαστημοσυσκευή Κασσίνι, δεν έχει επιβεβαιωθεί αν είναι συμπαγή σώματα. Δεν είναι ξεκάθαρο ακόμη εάν είναι πραγματικοί δορυφόροι ή εάν είναι μάζες μέσα στον δακτύλιο F.

| Σειρά | Όνομα | Εικόνα | Διάμετρος (km) | Ημιάξονας Τροχιάς (km) | Τροχιακή περίοδος (ημ.) | Έτος Ανακάλυψης |
| --- | --- | --- | --- | --- | --- | --- |
| \* | S/2004 S 6 |  | ≈ 3–5 | 140.130 | +0,61801 | 2004 |
| \* | S/2004 S 3/S 4 |  | ≈ 3−5 | ≈ 140.300 | ≈ +0,619 | 2004 |

## Βιβλιογραφία

* Μανιμάνης, Βασίλειος Ν.: «Αποστολή Cassini στον Κρόνο: Το μεγάλο ταξίδι άρχισε», *Περισκόπιο της Επιστήμης*, τεύχος 213 (Ιανουάριος 1998), σσ. 38-47